Firefly - Wikipedia

# Firefly

### Dari Wikipedia Bahasa Melayu, ensiklopedia bebas.

Firefly
IATA FY | ICAO FFM | Pengenalan Firefly
Penubuhan | 2007
Hab | Lapangan Terbang Antarabangsa Pulau Pinang
Bilangan pesawat | 2
Destinasi | 6
Syarikat induk | Penerbangan Malaysia
Ibu pejabat | George Town, Pulau Pinang, Malaysia
Tokoh | Eddy Leong
Laman web: http://www.fireflyz.com.my

Firefly adalah penerbangan tambah murah di bawah subsidiari Penerbangan Malaysia. Ia akan memulakan operasinya di enam destinasi dari hab penerbangan Lapangan Terbang Antarabangsa Pulau Pinang, Pulau Pinang, Malaysia.

Firefly akan mengadakan penerbangan harga murah ke destinasi pelancongan di Thailand dan Malaysia dan akan menawarkan harga tiket yang rendah. Pengarah Urusan Penerbangan Malaysia, Idris Jala berkata harga tiket bermula daripada RM9.00 (USD3.60). Idris Jala berkata Firefly mahu dilihat sebagai syarikat penerbangan komuniti dengan asas penerbangan kos rendah.

## [Sunting] Pengurusan dan Operasi

Pesawat Firefly baru mendarat di LTAPP

Firefly akan diuruskan oleh FlyFirefly Sdn Bhd. Walaupun Firefly adalah syarikat milik penuh Penerbangan Malaysia, Firefly akan diuruskan oleh satu kumpulan pengurusan yang berasingan. Khidmat penerbangan akan dimulakan menggunakan 2 buah pesawat Fokker 50 menggunakan Lapangan Terbang Antarabangsa Bayan Lepas sebagai hab operasi. Pada 13 Jun 2007, Kerajaan Malaysia telah membenarkan Firefly untuk beroperasi di Terminal 3, Lapangan Terbang Antarabangsa Subang sebagai hab kedua. Selain itu Firefly juga telah memohon untuk beroperasi di Senai dan Kota Kinabalu.

## [Sunting] Pesawat Yang Digunakan

Firefly memulakan perkhidmatannya dengan menggunakan pesawat Fokker 50 yang sedia ada dari Penerbangan Malaysia

Jenis Pesawat | Bilangan Pesawat | Bilangan Tempat Duduk
--- | --- | ---
Fokker 50 | 2 | 50

## [Sunting] Pesawat Dalam Tempahan

Syarikat Induk Firefly , Penerbangan Malaysia secara rasmi telah menempah 20 pesawat baru. Ia bertujuan untuk meluaskan lagi destinasi dan kekerapan penerbangan.

Jenis Pesawat | Model | Tempat Duduk | Bilangan Tempahan | Tarikh Terima
--- | --- | --- | --- | ---
ATR-72 | 500 | 76 | 20 | Okt 2008 (10)

Fokus Firefly adalah untuk memberi penerbangan berasas komuniti terutama di dalam Kawasan Perkembangan Segitiga Indonesia-Malaysia-Thailand (IMT-GT). [1] Laluan penerbangan Firefly menumpukan laluan yang tidak digunakan oleh Penerbangan Malaysia ataupun lain-lain syarikat penerbangan. Laluan yang digunakan oleh Firefly akan melengkapkan laluan-laluan yang digunakan oleh Penerbangan Malaysia.

## [Sunting] Destinasi

Firefly FY3052 Berlepas dari Pulau Pinang menuju ke Langkawi

Berikut adalah destinasi penerbangan Firefly :

- 2 kali sehari pergi-balik dari Pulau Pinang ke :
  - Langkawi (Lapangan Terbang Antarabangsa Langkawi)
  - Kota Bharu (Lapangan Terbang Sultan Ismail Petra)
  - Kuala Terengganu (Lapangan Terbang Sultan Mahmud)
  - Kuantan (Lapangan Terbang Sultan Haji Ahmad Shah)

- Sekali sehari pergi-balik dari Pulau Pinang ke :
  - Koh Samui, Thailand (Lapangan Terbang Samui)
  - Phuket, Thailand (Lapangan Terbang Antarabangsa Phuket)

Pihak Penerbangan Malaysia (MAS) telahpun menghantar kertas cadangan kepada pihak kerajaan untuk menambah laluan Firefly. Antara destinasi yang dipohon adalah Ipoh, Subang, Johor Bahru, Kota Kinabalu, Singapura, dan Indonesia.

## [Sunting] Pautan luar

- Laman Rasmi

## [Sunting] Rujukan

- Karim, F.N., "Firefly to start services April 2", Business Times, March 15, 2006
- Yeow, J. & Francis, I., "MAS to launch Firefly", The Sun, March 15, 2006

p • b • s
Penerbangan-penerbangan di Malaysia:

Sekarang:AirAsia • AirAsia X • Berjaya Air • Firefly • FlyAsianXpress • Hornbill Skyways • Layang Layang Aerospace • Penerbangan Malaysia • MASKargo • MASWings •Sabah Air • Transmile Air Services
Dahulu:Malayan Airways

Diperolehi daripada "http://ms.wikipedia.org../../../f/i/r/Firefly.html"

Kategori: Penerbangan-penerbangan di Malaysia

##### Views

- Rencana
- Perbincangan
- Semakan terkini

##### perhubungan

- Tentang Wikipedia
- Masyarakat
- Muat naik pintar
- Hubungi kami
- Menderma
- Bantuan

##### Cari

##### Bahasa lain

- English
- 日本語